

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 22.oktobrī **Nr.546**

(prot.Nr.41, 34.§)

**Par zemes vienības, Ventas ielas 10V rajonā, Daugavpilī,**

**izsoles rezultātu apstiprināšanu un pirkuma līguma slēgšanu**

Pamatojoties uz Publiskas personas mantas atsavināšanas likuma 34.panta otro daļu, Daugavpils pilsētas domes (turpmāk – Dome) 2020.gada 13.augusta lēmumu Nr.352 “Par zemes vienības, Ventas ielas 10V rajonā, Daugavpilī, pārdošanu izsolē”, izsoles komisijas 2020.gada 7.oktobra izsoles protokolu Nr.16, un sakarā ar to, ka *(vārds un uzvārds)*, *(personas kods)* (turpmāk – Pircējs), kā vienīgais izsoles dalībnieks, izsludinātajā izsolē nosolot vienu soli ieguva tiesības pirkt zemes vienību, kadastra apzīmējums 05000371723, Ventas ielas 10V rajonā, Daugavpilī, un ir samaksājis avansu par šo zemes vienību, atklāti balsojot: PAR – 14 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka), PRET – nav, ATTURAS – nav, **Daugavpils pilsētas dome nolemj:**

1. Apstiprināt zemes vienības, kadastra Nr.05000371723 (kadastra apzīmējums 05000371723), **Ventas ielas 10V rajonā,** **Daugavpilī** (turpmāk – Zemesgabals), 2020.gada 7.oktobra izsoles rezultātus un noslēgt ar Pircēju Zemesgabala pirkuma līgumu par izsolē nosolīto cenu **3700,00 EUR** (trīs tūkstoši septiņi simti eiro 00 centi).
2. Domes Centralizētajai grāmatvedībai:

2.1. pamatojoties uz noslēgto pirkuma līgumu, norakstīt no Daugavpils pilsētas pašvaldības bilances Zemesgabalu;

2.2. kopā ar Domes Īpašuma pārvaldīšanas departamentu nodot pārdoto Zemesgabalu ar pieņemšanas-nodošanas aktu Pircējam.

Domes priekšsēdētājs *(personiskais paraksts)* I.Prelatovs